《次韵学士兄见一亭 其二》
宋代·沈与求

尘土败名如败敌，云山招隐似招降。漫倾鲁酒醒犹独，聊发吴讴调本双。

谁念佳人在空谷，自同渔父老清江。它年对榻分馀地，风雨萧萧夜打窗。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。